Полк Днепр йылғаһының уң ярындағы Украинаны (Правобережная Украина) азат итеү өсөн барған көрәштең беренсе этап барышында (Житомир - Бердичев операцияһы) ҡатнаша . 121-се Рыльск-Киев уҡсылар дивизияһын обороналау һыҙатында хәрәҡәт иткән Салауат Юлаев исемендәге ИПТАП-тың 1943 йылдың 6 декабрендә беренсе алышы була, уның барышында полк 48 танк, 300 немец һалдатын һәм офицерын юҡ итә.